Παλαιό λογότυπο
Η **Χόφενχαϊμ** (γερμανικά: *Hoffenheim*) είναι γερμανικός ποδοσφαιρικός σύλλογος που αγωνίζεται στην Μπούντεσλιγκα. Ιδρύθηκε το 1899 και εδρεύει στο Χόφενχαϊμ, ένα προάστιο 3.100 κατοίκων της πόλης Ζίνσχαϊμ του ομοσπονδιακού κρατιδίου της Βάδης-Βυρτεμβέργης.

Το πλήρες όνομα του συλλόγου είναι *"Turn- und Sportgemeinschaft* 1899 *Hoffenheim"*. Από το 2007 αποφάσισε να υιοθετήσει την πιο σύντομη εκδοχή του ονόματος *"1899* *Hoffenheim"*. Χρώματα της ομάδας αποτελούν το μπλε και το λευκό.

Έχει τα παρατσούκλια: *"Hoffe"*, *"Hoppenheim"* (από το όνομα του ιδιοκτήτη της Dietmar Hopp) και *"18,99 €* *Hoffenheim"*. Το τελευταίο παραπέμπει στην τακτική του συλλόγου να μην κάνει ακριβές μεταγραφές.

Αγωνίζεται στο Στάδιο Ράιν-Νέκαρ Αρένα, χωρητικότητας 30.150 θεατών. Πρόεδρος είναι ο Πέτερ Χόφμαν (*Peter Hofmann*) και προπονητής ο Ραλφ Ράνγκνικ (*Ralf Rangnick*).

Ιστορία
-------

### Ίδρυση

Το σημερινό σωματείο δημιουργήθηκε το 1945 από τη συγχώνευση του αθλητικού συλλόγου *Turnverein Hoffenheim* (που είχε ιδρυθεί την 1η Ιουλίου 1899) και του ποδοσφαιρικού συλλόγου *Fußballverein Hoffenheim* (που είχε ιδρυθεί το 1921). Μέχρι τις αρχές της δεκαετίας του ’90, η Χόφενχαϊμ ήταν μια τοπική ερασιτεχνική ομάδα, που αγωνιζόταν στο όγδοο επίπεδο του γερμανικού ποδοσφαίρου στην A-Liga της Βάδης-Βυρτεμβέργης. Σταδιακά άρχισε να προοδεύει και το 1996 είχε ανεβεί στο πέμπτο επίπεδο, στην *Verbandsliga Nordbaden*.

### Η εποχή Χοπ

Στα 1990 ο πάμπλουτος επιχειρηματίας Ντίτμαρ Χοπ (*Dietmar Hopp*) επέστρεψε στο σωματείο που έπαιζε ως έφηβος, όχι όμως ως παίκτης ή προπονητής αλλά ως χρηματοδότης. Ο Χοπ, συνιδρυτής της εταιρίας λογισμικού *SAP*, επένδυσε χρήματα στο σωματείο. Η εμπλοκή του είχε άμεσα αποτελέσματα. Το 2000 η Χόφενχαϊμ πήρε τον τίτλο της Verbandsliga και ανέβηκε στην τέταρτη κατηγορία, την *Oberliga Baden-Württemberg*. Το 2001 τερμάτισε ξανά πρώτη και ανέβηκε στον νότιο όμιλο της τρίτης κατηγορίας, την *Regionalliga Süd*, όπου τερμάτισε 13η την πρώτη σεζόν, 5η ως 7η τις επόμενες τρεις σεζόν και 4η το 2005–06.

Το 2003-04, στην πρώτη συμμετοχή της στο Κύπελλο Γερμανίας, έκανε αισθητή την παρουσία της φθάνοντας μέχρι τα προημιτελικά αποκλείοντας μεταξύ άλλων την Καρλσρούη, την Άιντραχτ Τριρ και την Μπάγερ Λεβερκούζεν.

Το 2005 έγιναν ενέργειες να συγχωνευτεί με την Αστόρια Βάλντορφ (*FC Astoria Walldorf*) και τη Σαντχάουζεν (*SV Sandhausen*) και να δημιουργηθεί ένας δυνατός σύλλογος με την επωνυμία: *FC Heidelberg 06*. Οι προσπάθειες δεν καρποφόρησαν, λόγω των αντιδράσεων των δύο άλλων σωματείων και κυρίως για το αν η έδρα της νέας ομάδας θα ήταν η Χαϊδελβέργη (όπως ήθελε ο Χοπ) ή το Έπελχαϊμ (όπως ήθελαν οι παράγοντες των άλλων σωματείων).

### Στην Μπούντεσλιγκα

Το 2006 ο σύλλογος για να βελτιώσει την ομάδα πήρε ποδοσφαιριστές με εμπειρία στην Μπούντεσλιγκα, με πιο γνωστούς τους Γιόχεν Σάιτς (*Jochen Seitz*) και Τόμισλαβ Μάριτς (*Tomislav Marić*). Επίσης, προσέλαβε με συμβόλαιο πέντε ετών τον προπονητή Ραλφ Ράνγκνικ (*Ralf Rangnick*), πρώην προπονητή ομάδων της Μπούντεσλιγκα, όπως: Ουλμ, Στουτγκάρδη, Αννόβερο και Σάλκε.

Το πείραμα πέτυχε και την σεζόν 2006-07 η ομάδα τερμάτισε 2η και ανέβηκε στην δεύτερη εθνική κατηγορία, την *2. Bundesliga*, ενώ την αμέσως επόμενη χρονιά τερμάτισε 2η και ανέβηκε στην Μπούντεσλιγκα.

Τα μυστικά του Ράνγκνικ είναι απλά:

* Μικροί σε ηλικία ποδοσφαιριστές ως 23 ετών, χωρίς μεγάλους μισθούς.
* Κλίμα «παρέας» στην ομάδα, μέσα κι έξω από το γήπεδο.
* Λάτρης του επιθετικού ποδοσφαίρου.
* Προπονήσεις με ποικιλία ασκήσεων, ώστε να μην είναι βαρετές.
* Συγκεκριμένες δραστηριότητες και διατροφή πριν τους αγώνες, με σκοπό την αποβολή του άγχους.

Στάδιο
------

Πριν την άνοδο της στην Μπούντεσλιγκα η ομάδα αγωνιζόταν στο Στάδιο Ντίτμαρ Χοπ (*Dietmar Hopp Stadion*), το οποίο χτίστηκε το 1999 και έχει χωρητικότητα 5.000 θεατών (1.620 καθίσματα).

Το 2006 αποφασίστηκε να χτιστεί νέο στάδιο 30.000 θέσεων στο Σίνσχαϊμ, συμβατό με την εξέλιξη που είχε ο σύλλογος. Έτσι ξεκίνησε η κατασκευή του «Ράιν-Νέκαρ Αρένα» (*Rhein-Neckar-Arena*) το οποίο ήταν έτοιμο να υποδεχτεί τον σύλλογο τον Ιανουάριο του 2009.

Προσωρινά αγωνίστηκε στο Καρλ Μπένζ Στάντιον (*Carl-Benz-Stadion*) στο Μάνχαϊμ, όπου συγκέντρωνε κατά μέσο όρο 26.022 θεατές. Στις 31 Ιανουαρίου του 2009 έδωσε τον πρώτο της αγώνα στη νεόχτιστη Ραιν-Νέκαρ Αρένα.

Παίκτες
-------

### Τωρινή Ομάδα

Η πρώτη ομάδα:
Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Αριθμός | Χώρα | Θέση | Παίκτης |
| --- | --- | --- | --- |
| 1 |  | GK | Ντάνιελ Χάας |
| 2 |  | DF | Αντρέας Μπεκ *(αρχηγός)* |
| 3 |  | DF | Ματίας Γιάισλε |
| 4 |  | DF | Στέφαν Τέσκερ |
| 5 |  | DF | Μάρβιν Κόμπερ |
| 6 |  | MF | Σεμπάστιαν Ρούντι |
| 7 |  | MF | Μπόρις Βούκσεβιτς |
| 8 |  | FW | Νόουλετζ Μουσόνα |
| 9 |  | FW | Σβεν Σχίπλοκ |
| 10 |  | FW | Ράιαν Μπάμπελ |
| 13 |  | DF | Ντάνιελ Γουίλιαμς |
| 15 |  | FW | Πενιέλ Μλάπα |
| 16 |  | DF | Φάμπιαν Τζόνσον |
| 17 |  | MF | Τόμπιας Βάις |
| 21 |  | MF | Ντομινίκ Κάιζερ |
| 22 |  | MF | Ρομπέρτο Φιρμίνο |

 |
| 

| Αριθμός | Χώρα | Θέση | Παίκτης |
| --- | --- | --- | --- |
| 23 |  | MF | Σεγιάντ Σαλίχοβιτς |
| 25 |  | DF | Ισαάκ Βορσάχ |
| 26 |  | DF | Αντρέας Ίμπερτσμπεργκερ |
| 27 |  | MF | Σάντρο Βίζερ |
| 28 |  | DF | Έντσον Μπράαφχαϊντ |
| 29 |  | DF | Γιανίκ Βέστεργκαρντ |
| 30 |  | GK | Κεν Κάστελς |
| 31 |  | MF | Τόμπιας Στρομπλ |
| 32 |  | MF | Ζοσέφ Γκιό |
| 33 |  | GK | Τομ Στάρκε |
| 34 |  | FW | Ντένις Τομάλα |
| 35 |  | DF | Κέβιν Κόνραντ |
| 37 |  | DF | Μάνουελ Γκούλντε |
| 39 |  | FW | Σέρντιαν Λάκιτς *(δανεικός από την ΦφΛ Βόλφσμπουργκ)* |
| 41 |  | DF | Φίλιπ Κλίνγκμαν |

 |

#### Δανεικοί σε άλλες ομάδες

Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Αριθμός | Χώρα | Θέση | Παίκτης |
| --- | --- | --- | --- |
| 11 |  | MF | Γκίλφι Σίγκουρντσον *(στην Σουόνσι Σίτι)* |
| 20 |  | FW | Τσινεντού Ομπάζι *(στην ΦΚ Σάλκε 04)* |
| 38 |  | FW | Κάι Χέρντλινγκ *(στην Φιλαντέλφια Γιούνιον)* |
| — |  | FW | Κέβιν Φόλαντ *(στην Μόναχο 1860)* |

 |
| 

| Αριθμός | Χώρα | Θέση | Παίκτης |
| --- | --- | --- | --- |
| — |  | FW | Μίχαελ Γκρέγκοριτς *(στην Κάπφενμπεργκερ ΣΦ)* |
| — |  | MF | Φράνκο Ζουκουλίνι *(στην Ρεάλ Σαραγόσα)* |
| — |  | DF | Γιούκα Ράιταλα *(στην Οσασούνα)* |

 |

Τίτλοι - Διακρίσεις
-------------------

* Πρωτάθλημα 2. Bundesliga (ΙΙ): 2η θέση (άνοδος): 2008
* Πρωτάθλημα Fußball-Regionalliga (ΙΙΙ): 2η θέση (άνοδος): 2007
* Πρωτάθλημα Oberliga Baden-Württemberg (IV): τίτλος: 2001
* Πρωτάθλημα Verbandsliga Nordbaden (V): τίτλος: 2000
* Πρωτάθλημα Γερμανίας Παίδων (κάτω των 17 ετών): τίτλος: 2008
* Πρωτάθλημα Παίδων U17 Bundesliga South/Southwest: τίτλος: 2008

Παραπομπές
----------

1. ↑  «CURRENT AND FORMER STAFF TSG 1899 HOFFENHEIM».
2. ↑  Γιώργου Νασμή, «Γερμανοί μπέμπηδες», εφ. Τα Νέα (Ομάδα), 15-16/11/2008, σελ. 41.
3. ↑  Wirsol Rhein-Neckar-Arena Αρχειοθετήθηκε 2012-03-08 στο Wayback Machine. (Γερμανικά) weltfussball.de, accessed: 18 September 2011
4. ↑  1899 Hoffenheim .:. Kader 2011/2012 (Γερμανικά) weltfussball.de, accessed: 18 September 2011

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Official site
* The Abseits Guide to German Soccer

|  |  |  |  |  |
| --- | --- | --- | --- | --- |
| 

| π • σ • ε
Ομάδες της Μπουντεσλίγκα 2015-2016 |
| --- |
|  |
| 
* Άιντραχτ Φραγκφούρτης
* Αμβούργο ΣΦ
* Αννόβερο 96
* Άουγκσμπουργκ
* Βέρντερ Βρέμης
* Βόλφσμπουργκ
* Γκλάντμπαχ
* Ίνγκολστατ 04
* Κολωνία
* Λεβερκούζεν
* Μάιντς 05
* Μπάγερν Μονάχου
* Ντάρμστατ 98
* Ντόρτμουντ
* Σάλκε 04
* Στουτγκάρδη
* Χέρτα Βερολίνου
* Χόφενχαϊμ 1899
 |  |

 |